**Գավառ համայնքի ղեկավար Գուրգեն Մարտիրոսյանի ուղերձը՝ Գիտելիքի, գրի եվ դպրության օրվա կապակցությամբ**

Սիրելի´  դպրոցականներ, ուսանողներ, մանկավարժներ, ծնողներ, առաջին դասարանցիներ ու կրթական ոլորտի աշխատակիցներ.

Սեպտեմբերի մեկը մեզանում տոնական օր է համարվում և դա ամենեվին էլ պատահական չէ, քանզի նոր ուսումնական տարվա մեկնարկը մենք համարում ենք կարևոր ու տոնական իրադարձություն բոլորիս կյանքում։ Գիտելիքի, գրի և դպրության օրը խորհրդանշում է պատասխանատվություն ու պատրաստակամություն կրթության հանդեպ և այդ գիտակցումով էլ մենք առանձնահատուկ ոգևորությամբ ու սիրով ենք նշում այն։

Կիրթ ու գիտակ սերունդը պետության ամուր հիմքեր ունենալու գրավականն է, որով պետք է առաջնորդվենք բոլորս՝ գիտակցումով, որ գիտության ու տեխնալոգիայի զարգացած այս դարաշրջանում առաջընթացի ու բարեկեցության նախապայմանը հենց ուսումն է։ Ուստի անհրաժեշտ է, որ կրթության ու գիտության դերը կարևորենք բոլորս և միավորնեք մեր ջանքրեը՝ ուսյալ սերունդ և ազգ ունենալու համար։

Շնորհավորում եմ այսօրվա առթիվ և մաղթում, որ դեպի գիտության լույս տանող ճանապարհը լինի կանաչ, իսկ ընթացքը՝ սահուն։

***Լավագույն մաղթանքներով՝ Գավառ համայնքի ղեկավար՝ Գուրգեն Երվանդի Մարտիրոսյան***